《扬州后土庙琼花香如莲花落不著地丙子一夕大》
宋代·赵文

朔风吹沙淮浪白，二十四桥沉冷月。
颠雷夜半撼芜城，雪萼琼丝破空碧。
金瓶岁岁献君王，玉罂泛酒莲花香。
明光殿闭沙漠远，人自无情花断肠。
落蕊飞天识天路，何如拔树飞升去。
唐昌游女再归来，城中只卖琼花露。
江南俘客吟如叫，想像裁词不成调。
天宫夜宴按霓裳，玉女擎花紫皇笑。

作者简介：赵文（1239-1315），宋末元初文人。初名凤之，字惟恭，又字仪可，号青山，庐陵（今江西吉安）人。赵文为文天祥门人，并曾入其幕府参与抗元活动。赵文与刘辰翁父子亦交厚，辰翁对其非常推重，刘将孙亦与其结“青山社”，其结社情况现不详。